ราชกิจจาฯ เผยแพร่กฎกระทรวง กำหนดความเร็วรถสูงสุด 120 กม./ชม. วิ่งเลนขวาห้ามต่ำกว่า 100
ราชกิจจาฯ เผยแพร่กฎกระทรวง กำหนดความเร็วรถสูงสุด 120 กม./ชม. วิ่งเลนขวาห้ามต่ำกว่า 100
ราชกิจจาฯ เผยแพร่กฎกระทรวง กำหนดความเร็วรถสูงสุด 120 กม./ชม. วิ่งเลนขวาห้ามต่ำกว่า 100
10 มี.ค. 2564

ผู้สื่อข่าวรายงานว่า วันนี้ (10 มี.ค.64)​ เว็บไซต์ราชกิจจานุเบกษาเผยแพร่กฎกระทรวงกำหนดอัตราความเร็วของยานพาหนะบนทางหลวงแผ่นดินหรือทางหลวงชนบทที่กำหนด พ.ศ. 2564 อาศัยอำนาจตามความในมาตรา 5(1) แห่งพระราชบัญญัติทางหลวงพ.ศ. 2535 รัฐมนตรีว่าการกระทรวงคมนาคมออกกฎกระทรวงไว้ มีสาระสำคัญระบุดังนี้
กฎกระทรวงนี้ให้ใช้บังคับแก่ทางหลวงแผ่นดินหรือทางหลวงชนบทที่มีทางเดินรถซึ่งได้แบ่งช่องเดินรถในทิศทางเดียวกันไว้ตั้งแต่สองช่องเดินรถขึ้นไปมีเกาะกลางถนนแบบกำแพง และไม่มีจุดกลับรถเสมอระดับถนนตามที่ผู้อำนวยการทางหลวงประกาศกำหนด
โดยกำหนดอัตราความเร็วของยานพาหนะบนทํางหลวงแผ่นดินหรือทางหลวงชนบท ได้แก่
รถบรรทุกที่มีน้ำหนักรถเกินสองพันสองร้อยกิโลกรัม หรือรถบรรทุกคนโดยสารที่มีที่นั่งคนโดยสารเกินสิบห้าคนให้ใช้ความเร็วไม่เกินเก้าสิบกิโลเมตรต่อชั่วโมง
รถจักรยานยนต์ให้ใช้ความเร็วไม่เกินแปดสิบกิโลเมตรต่อชั่วโมง เว้นแต่รถจักรยานยนต์ที่มีกำลังเครื่องยนต์ตั้งแต่สามสิบห้ากิโลวัตต์ขึ้นไปหรือมีขนาดความจุของกระบอกสูบรวมกันตั้งแต่สี่ร้อยลูกบาศก์เชนติเมตรขึ้นไปให้ใช้ความเร็วไม่เกินหนึ่งร้อยสิบกิโลเมตรต่อชั่วโมง
ส่วนรถอื่นๆ ให้ใช้ความเร็วไม่เกิน 120 กิโลเมตรต่อชั่วโมง
ทั้งนี้ หากรถอยู่ในช่องเดินรถขวาสุด ต้องใช้ความเร็วไม่ต่ำกว่า 100 กิโลเมตรต่อชั่วโมง เว้นแต่ในกรณีที่ช่องเดินรถนั้นมีข้อจำกัดด้านการจราจรหรือทัศนวิสัย มีสิ่งกีดขวาง หรือมีเหตุขัดข้องอื่น

